burgasdotpro/wikipedia huggingface dataset:
Archelaos (syn Élektryóna)

Archelaos ("Archelaos") je v gréckej mytológii syn mykénskeho kráľa Élektryóna a jeho manželky Anaxo.
Podľa antického autora Apollodora z Atén, Archelaos bol syn mykénskeho vládcu Élektryóna, ktorý mal okrem neho ešte ďalších deväť synov, Stratobata, Gorgofona, Fylonoma, Kelainea, Amfimacha, Lysinoma, Cheirimacha, Anaktora, nemanželského syna Likymnia a dcéru Alkménu, ktorá mala s najvyšším bohom Diom syna Hérakla.
Keď do Mykén prišli s vojskom šiesti synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón ich nároky zmietol zo stola. Premožení hnevom mu preto odišli ukradnúť dobytok. Synovia Élektryóna sa s nimi dali do boja a zahynuli všetci okrem najmladšieho Likymnia. Zo synov Pterelaa prežil Euéres, pretože strážil lode. Tafančania, ktorí unikli, dobytok potom predali élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
Juraj Druget

Juraj Druget (staršie: Drugeth) je meno viacerých uhorských šľachticov:
Diskografia Tiny

Diskografia slovenskej speváčky Tiny pozostáva zo štyroch štúdiových albumov a štyroch kompilačných albumov.
Externé odkazy.
Prehľad umiestnených albumov v rebríčkoch ČNS IFPI:
Prehľad umiestnených skladieb v rebríčkoch ČNS IFPI:
Kilkenny (mesto v Írsku)

Kilkenny () je mesto v juhovýchodnej časti Írska, v grófstve Kilkenny. Žije tu (vrátane predmestí) 24 423 obyvateľov . Je administratívnym sídlom rovnomenného grófstva. 
Mesto leží juhozápadne od Dublinu, v provincii Leinster. Mestom preteká rieka Nore. Vo svete je známe predovšetkým prostredníctvom rovnomenného piva.
Tyrannos (syn Pterelaa)

Tyrannos ( – "Tyrannos") je v gréckej mytológii syn Pterelaa, kráľa ostrova Tafos.
Tyrannos a jeho bratia Chromios, Antiochos, Chersidamas, Méstor a Euéres pochádzali z ostrova Tafos. Keďže ich starý otec Méstor bol brat mykénskeho kráľa Élektryóna, domnievali sa, že si môžu nárokovať podiel na mykénskom kráľovstve. Jedného dňa sa preto vybrali s vojskom do Mykén, aby o tom s mykénskym kráľom Élektryónom rokovali. Mykénsky kráľ ale ich nároky zmietol zo stola.
Bratov premohol hnev a dohodli sa, že mu ukradnú dobytok. Synovia Élektryóna sa im však postavili na odpor a po krvavej bitke zostal nažive len Euéres, ktorý strážil lode. Zo synov Élektyóna prežil len najmladší Likymnios. Tafančania ale dobytok nakoniec predsa len odviedli a predali ho élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
Tomáš Klus

Tomáš Klus (* 15. máj 1986, Třinec) je český spevák, autor piesní a bývalý športovec.
Životopis.
V roku 2002 získal zlatú medailu v modernom päťboji (družstvá) na dorasteneckom majstrovstvách Európy. Kvôli športu, ktorému sa venoval do svojich osemnástich rokov, presídlil do Prahy. V roku 2007 vyhral s piesňou "Dopis" spevácku súťaž Czechtalent v Zlíne. V roku 2008 mu vo vydavateľstve Sony BMG vyšiel prvý album "Cesta do záhu(d)by". V tom istom roku napísal a nahral hudbu pre film "Anglické jahody" a so svojím spoluhráčom Jiřím Kučerovským vystupoval ako predskokan skupiny Chinaski na "Chinaski Space Tour 2008".
V roku 2009 vydal druhý album "Hlavní uzávěr splínu". Spolu s albumom vyšiel aj jeho prvý spevník "Já, písničkáŘ", ktorý obsahoval piesne z prvého a druhého CD.
V septembri 2012 úspešne ukončil štúdium herectva na Divadelnej fakulte Akadémie múzických umení (DAMU). Účinkoval napríklad v seriáli "Hop nebo Trop" alebo vo filme "Šejdrem". Vo vianočnej rozprávke "Tajemství staré bambitky" stvárnil postavu princa Jakuba. Na scéne školského divadla DISK účinkoval v hrách "Malá morská víla", "Kazimír a Karolína", "Tartuffe", "Markéta Lazarová" a "Čajka". Účinkuje v hre "Deadline" v pražskom Divadle Ypsilon.
V roku 2010 sa stal spevákom roka hudobných cien Óčko a "Anděl". V rokoch 2011 a 2012 získal strieborného a zlatého Českého slavíka. Podporuje tiež charitatívne projekty. Na Veľkú noc v roku 2011 odvysielala Česká televízia reláciu "Klus pro Kuře", kde vystúpil ako moderátor aj ako jeden z interpretov. V septembri 2011 vydal album "Racek". Súčasťou bolo aj turné po Česku, dlho dopredu vypredané, vrátane troch koncertov v Prahe. V roku 2014 vyšiel album "Proměnamě". Na svojich koncertoch je schopný udržať pozornosť publika aj počas troch hodín. Podiel na tom majú aj hudobné aranžmány a výrazný gitarový sprievod Jiřího Kučerovského.
Nadväzuje na českú pesničkársku tradíciu a svoju tvorbu a interpretáciu neobmedzuje hudobnými žánrami. Pre jeho tvorbu je typický dôraz na text a melódiu, spolu s vplyvmi predchodcov a jeho vlastným výrazom. V textoch sa nebráni komentovať situáciu v spoločnosti.
Je ženatý (manželka Tamara Kubová, finalistka z hudobnej súťaže "Hlas Československa"), má dcéry Josefínu, Jenovéfu a syna Alfréda.
Karol Ambróz Habsburg-Este

Karol Ambróz Jozef Ján Krstiteľ Habsburg-Este (, ; * 2. november 1785, Miláno, Taliansko - † 2. september 1809, Tata, Maďarsko) bol rakúsky arcivojvoda, arcibiskup ostrihomský a uhorský prímas pochádzajúci z vedľajšej línie habsbursko-lotrinskej dynastie, Habsburg-Este.
Život.
Narodil sa ako deviate dieťa a piaty syn arcivojvodu Ferdinanda Karola a dedičky rodu d'Este, Márii Beatrix. Pretože bol v detstve často chorý, Karolovi vybrali cirkevnú dráhu. Venoval sa štúdiu teológie, ktoré dokončil v roku 1805. 
29. augusta 1806 bol vymenovaný a 17. novembra 1806 potvrdený ako biskup vo Vacove. Za kňaza bol vysvätený 4. novembra 1807. 30. januára 1808 bol vymenovaný za ostrihomského arcibiskupa. Biskupské svätenie prijal 24. júla 1808 z rúk jágerského arcibiskupa Štefana Fischera.
Zomrel o rok neskôr, vo veku 23 rokov, na týfus, ktorým sa nakazil pri jednej z jeho návštev lazaretov. Jeho telo je uložené v ostrihomskej katedrále. Autorom náhrobku je taliansky sochár Antonio Canova.
Simónides

Simónides alebo Simónidés () môže byť:
Ladislav Treskoň

Ladislav Treskoň (* 10. máj 1900, Petrovice - † 13. október 1923, Praha) bol významný grafik a maliar, jeden z priekopníkov povojnového sociálneho umenia. Od roku 1919 študoval na pražskej Akadémii výtvarných umení. Najvýznamnejšie diela boli jeho sociálne zamerané grafické listy a kresby a psychologické portréty.
Monster (pieseň)

„Monster“ je pieseň americkej speváčky Lady Gaga pochádzajúca z jej tretieho EP "The Fame Monster" (2009). Skladbu napísali Gaga, RedOne a Space Cowboy.
O piesni.
„Monster“ je dance-popovo synthpopová pieseň. Text piesne vyjadruje strach z lásky a pripútanosti vo vzťahu. Speváčka sa vyjadrila, že k napísaniu piesne ju priviedla jej túžba mať stabilný vzťah.
Recenzie.
Skladba mala zväčša pozitívne recenzie od kritikov, ktorí ocenili jej hudobné usporiadanie a často ju hodnotili ako jednu z najlepších z albumu, zatiaľ čo iným sa nepáčil text.
Atomic (skladba Blondie)

"Atomic" je pieseň americkej new wave skupiny Blondie z ich štvrtého štúdiového albumu "Eat to the Beat" (1979). Skladbu napísali Debbie Harry a Jimmy Destri a produkoval ju Mike Chapman. Bola vydaná ako štvrtý singel.
Pieseň vyšla aj na ich kompilačnom albume "Greatest Hits Deluxe Redux, "ktorý je prvou časťou z dvojalbumu" Blondie 4(0) Ever "(2014).
CD Lugo

Club Deportivo Lugo, S.A.D, všeobecne známy ako Lugo, je španielsky futbalový klub sídliaci v meste Lugo. Bol založený v roku 1953 zlúčením dvoch klubov "Ginástica Lucense" a "Clube Desportivo Polvorim" a aktuálne hrá Segunda División.
Týfus

Týfus () môže byť:
Jozef Kopáči

Jozef Kopáči (Kopácsy) (* 30. máj 1775, Vesprém – † 17. september 1847, Ostrihom) bol rímskokatolícky duchovný, biskup v Stoličnom Belehrade ("Székesfehérvár") a Vespréme, od roku 1838 ostrihomský arcibiskup a uhorský prímas.
Životopis.
Pochádzal z chudobnej šľachtickej rodiny. Gymnázium vyštudoval v rodnom Vespréme a teologické štúdia absolvoval na "Emericane" v Bratislave.
Za kňaza bol vysvätený 30. mája 1798 v maďarskom meste Zirc. Od roku 1799 prednášal cirkevné právo a dejiny na vesprémskom seminári. V roku 1806 sa stal farárom a vicearchidiakonom vesprémskym a od roku 1807 získal post kanonika vesprémskej kapituly.
V roku 1822 bol vymenovaný za biskupa v Stoličnom Belehrade. Biskupské svätenie prijal z rúk ostrihomského arcibiskupa Alexandra Rudnaya 16. júna 1822. V roku 1827 usadol na katedru vesprémskeho biskupstva. V roku 1831 korunoval v Bratislave Karolínu Augustu Bavorskú, štvrtú manželku cisára Františka I. V roku 1833 nariadil používanie maďarčiny pri vedení cirkevných matrík.
20. decembra 1838 bol menovaný za ostrihomského arcibiskupa. 18. februára 1839 bolo menovanie potvrdené Svätou stolicou. Pri menovaní si dal ako podmienku, že ešte tri ďalšie roky môže zastávať aj funkciu vesprémskeho biskupa. 
Kopáči bol prvým ostrihomským arcibiskupom, ktorý vydával arcidiecézne obežníky v maďarčine. Pokračoval vo výstavbe ostrihomskej katedrály s výdavkami okolo pol milióna forintov. Podporoval zbieranie a výskum dokumentov k cirkevným dejinám. Financoval vydanie "Gesta Hunnorum et Hungarorum" kronikára Šimona z Kézy a Budínskej kroniky.
Traper

Traper (zastarano: trapper; ; z "trap"pasca) je severoamerický potulný poľovník loviaci najmä kožušinovú zver pomocou pascí, aby tak nepoškodil kožušinu. Jeho živobytím je predaj získanej kožušiny, z čoho taktiež nakupuje ďalšie pasce a vybavenie potrebné na lov.
Centrobasket žien 2014

Centrobasket žien 2014 boli v poradí 19. majstrovstvá Strednej Ameriky a Karibiku v basketbale žien, ktoré organizuje Americká basketbalová federácia (FIBA Americas). Konali sa v meste Monterrey, v Mexiku v dňoch od 22.24. júla 2014, za účasti 8 tímov. Mexiko bolo organizátorom stredoamerického šampionátu žien piatykrát, predtým hostilo turnaje v rokoch 1953, 1985, 2003 a naposledy v roku 2006. Titul obhájili hráčky Kuby, ktoré vo finále zvíťazili nad Portorikom.
Tieto majstrovstvá zároveň slúžili ako kvalifikácia na Majstrovstvá Ameriky 2015. Kvalifikovali sa na ne 4 najlepšie družstvá. Zároveň slúžili ako kvalifikácia na Panamerické hry 2015 v Toronte, kde postúpila najlepšia trojica družstiev.
Kvalifikácia.
Pozn: Číslo v zátvorke udáva umiestnenie v medzinárodnom rebríčku FIBA k septembru 2013.
Katedrála Panny Márie a svätého Vojtecha (Ostrihom)

Katedrála Panny Márie a svätého Vojtecha (), alebo Ostrihomská bazilika, je klasicistický kostol v Ostrihome. Je sídelnou katedrálou maďarského prímasa a Ostrihomsko-budapeštianskej arcidiecézy. Je najväčším kostolom Maďarska a patrí medzi najväčšie kostoly Európy.
Dejiny.
V roku 1543 bola pôvodná bazilika zničená počas tureckých vojen. Po vytlačení tureckých vojsk viacero ostrihomských arcibiskupov plánovalo výstavbu novej katedrály, ale so stavbou začal až Alexander Rudnay v roku 1822. Architektom impozantnej budovy bol Pál Kühnel a János Packh. V roku 1838 prevzal prácu architekt József Hild. Stavba bola ukončená za arcibiskupa Jána Scitovského a slávnostná posviacka sa konala 31. augusta 1856. Definitívne bola stavba dokončená až v roku 1869.
Formigas

Fomigas () je skupina neobývaných ostrovčekov a skalných výbežkov v Atlantickom oceáne, ktoré sú súčasťou Azorského súostrovia patriaceho Portugalsku. 
Administratívne spadajú do jurisdikcie prístavného orgánu vo Vila do Porto na ostrove Santa Maria.
Hoci sa neustále spomínajú v rámci "Grupo Oriental", patria k jedným z najmenej známych miest Azorských ostrovov. 
Dejiny.
Súostrovie objavili v roku 1431 portugalskí moreplavci Diogo de Silves a Gonçalo Velho Cabral počas plavby na Madeiru. Tým sa začala postupná etapa osídľovania Azorských ostrovov. 
V 16.storočí portugalský kronikár Gaspar Frutoso ako prvý zdokumentoval bohatý podmorský život v okolí súostrovia. Prvú vedeckú expedíciu vo vodách súostrovia podnikla v roku 1886 talianska loď "Corsaro" za účelom preskúmania podmorského života: vedecky ale aj komerčne.
Dňa 2. marca 1895 sa rozhodlo o výstavbe majáka na najväčšom ostrove "Formigão". Po zložitých prípravách, v rámci ktorých bolo potrebné vybudovať prístupovú cestu a pristávacie mólo pre lode, bol v roku 1948 vybudovaný maják s výškou 19 m (svetlo majáka sa nachádza v nadmorskej výške ), ktorý bol v roku 1962 zmodernizovaný. Následne bol maják vybavený najmodernejšou technikou vrátane solárnych panelov zabezpečujúcich jeho napájanie, ktoré nahradili lampy na acetylén. Maják je možné vidieť pri normálnej viditeľnosti zo vzdialenosti až 22 km.
Súostrovie bolo v roku 1988 a neskoršou úpravou vyhlásené za prírodnú rezerváciu spolu aj s priľahlou plytčinou Dolobarant a v roku 2003 bolo priradené k sústave chránených území európskeho významu NATURA 2000 pod kódom PTSMA0023.
Geografia.
Súostrovie sa nachádza v juhovýchodnej časti Azorského súostrovia 37 km severovýchodne od ostrova Santa Maria a 63 km juhovýchodne od ostrova São Miguel. 
Pozostáva z množstva ostrovčekov a skalných výbežkov tiahnúcich sa zo severu na juh v dĺžke približne 165 m a v šírke približne 80 m s rozlohou približne 9 km².
Najväčší z ostrovčekov "Formigão" ja zároveň aj najvyšší s maximálnou nadmorskou výškou .
Okolité vody majú veľký ekologický význam vzhľadom k rozmanitosti morského života a skutočnosti, že sú zdrojom veľkého množstva potravy pre mnoho morských živočíšnych druhov, vrátane žralokov, korytnačiek, mánt a rôznych druhov delfínov a veľrýb.
Kúpalisko Matadorka

Kúpalisko Matadorka (v minulosti Kúpalisko Matador) je kúpalisko v Bratislave, v mestskej časti Petržalka, na Úderníckej ulici. Je to jediné letné (vonkajšie) kúpalisko v okrese Bratislava V. Patrí ku kúpaliskám s najväčšími udržiavanými zelenými plochami nielen v Bratislave, ale aj priľahlých satelitov hlavného mesta. Návštevníci majú možnosť bezplatne využívať tobogán, či ihrisko na plážový volejbal. 
Matadorka bola postavená v roku 1963, jeho zriaďovateľom bola Telovýchovná jednota Iskra Matador z neďalekej chemickej fabriky Matador. Teplotu vody zabezpečovala para z tohto závodu. Malo kapacitu 4000 ľudí a často bolo preplnené. 7. augusta 1965 sa tu konali Medzinárodné majstrovstvá Slovenska v plávaní.
Po Nežnej revolúcii závod Matador zanikol a vodu vyhrievala súkromná firma, vstupné sa výrazne zvýšilo, klesla návštevnosť a areál začal chátrať. V roku 2011 bolo kúpalisko rekonštruované, boli namontované plynové kotly určené na vyhrievanie vody. Dnes ho prevádzkuje občianske združenie Klub vodného póla Bratislava. 
Nachádza sa tu v Bratislave jediný vonkajší olympijský 50-metrový plavecký bazén so stálou teplotou 24 – 26°C, 20-metrový detský bazén s toboganom a bazén pre najmenšie deti. Pre verejnosť býva otvorené od konca júna do konca augusta, v prípade priaznivého počasia aj dlhšie. Kúpalisko je využívané aj na tréningy a turnaje vo vodnom póle. Pravidelne získava dotácie z Bratislavského samosprávneho kraja.
Údernícka ulica (Bratislava)

Údernícka ulica je ulica v Bratislave, v mestskej časti Petržalka.
Základné informácie.
Tiahne sa kolmo od Kopčianskej, je rovnobežná s Vranovskou, sú na ňu kolmé Gogoľova a Kaukazská, ústí do Viedenskej cesty.
V posledných rokoch bola ulica modernizovaná a vzniklo tu mnoho obchodných prevádzok. V letných mesiacoch je otvorené Kúpalisko Matadorka na Úderníckej 20. Na rovnakej adrese sa nachádza reštaurácia Slovenská bašta.
Antiochos (syn Pterelaa)

Antiochos ( – "Tyrannos") je v gréckej mytológii syn Pterelaa, kráľa ostrova Tafos.
Antiochos a jeho bratia Chromios, Tyrannos, Chersidamas, Méstor a Euéres pochádzali z ostrova Tafos. Keďže ich starý otec Méstor bol brat mykénskeho kráľa Élektryóna, domnievali sa, že si môžu nárokovať podiel na mykénskom kráľovstve. Jedného dňa sa preto vybrali s vojskom do Mykén, aby o tom s mykénskym kráľom Élektryónom rokovali. Mykénsky kráľ ale ich nároky zmietol zo stola.
Bratov premohol hnev a dohodli sa, že mu ukradnú dobytok. Synovia Élektryóna sa im však postavili na odpor a po krvavej bitke zostal nažive len Euéres, ktorý strážil lode. Zo synov Élektyóna prežil len najmladší Likymnios. Tafančania ale dobytok nakoniec predsa len odviedli a predali ho élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
Ján Krstiteľ Scitovský

Ján Krstiteľ Scitovský de Nagykér, krstený Ján (; * 1. november 1785, Košická Belá – † 19. október 1866, Ostrihom) bol rímskokatolícky duchovný, biskup v Rožňave a Pécsi, od roku 1849 ostrihomský arcibiskup a uhorský prímas.
Životopis.
Narodil sa v rodine Martina Scitovského a jeho manželky Barbory rodenej Karáčony. Ľudovú školu absolvoval v Jelšave a gymnázium v Rožňave. Teologické vzdelanie získal v Trnave, kde v roku 1808 získal doktorát z filozofie. 5. novembra 1809 ho v Jasove vysvätili za kňaza rožňavskej diecézy. Od roku 1809 pôsobil ako profesor filozofie a matematiky na biskupskom lýceu v Rožňave a od roku 1811 do roku 1827 aj ako profesor teológie. V roku 1813 v získal doktorát aj z teológie. Panovník menoval Jána rožňavským kanonikom a rektorom seminára, 19. novembra 1835 získal armálnu listinu od Ferdinanda V. vydanú vo Viedni pre neho ako aj jeho brata Jozefa spolu s ďalším príbuzenstvom. Panovník mu povolil používanie predikátu ""de Nagykér" teda z Veľkého Kýra." 
17. augusta 1827 bol vymenovaný za rožňavského biskupa a 28. januára 1828 Svätá stolica potvrdila menovanie. Biskupskú vysviacku prijal z rúk veľkovaradínskeho biskupa a jeho predchodcu v Rožňave Františka Lajčáka 25. marca 1828. 23. novembra 1838 bol vymenovaný za biskupa v Pécsi. 
V roku 1849 bol vymenovaný za ostrihomského arcibiskupa. Tento post nebol obsadený od roku 1847, kedy zomrel Jozef Kopáči. V roku 1848 síce Ferdinand V. vymenoval Jána Háma za nového ostrihomského arcibiskupa, ale ten v dôsledku politických tlakov sa postu vzdal ešte pred nastúpením do úradu. Ján Scitovský prevzal úrad ostrihomského arcibiskupa a uhorského prímasa 6. januára 1850. Do roku 1853 spravoval aj pécssku diecézu ako apoštolský administrátor. Vystupoval na obranu biskupov (napr. Jozef Rudňanský), ktorí mali problémy kvôli svojim postojom počas revolúcie v rokoch 18481849. Viackrát neúspešne intervenoval u cisára Františka Jozefa v prospech vodcov uhorskej revolúcie, ktorí boli ale neskôr popravení v Arade. 
V roku 1850 presťahoval z Trnavy do Ostrihomu kňazský seminár sv. Štefana. V roku 1853 slávnostne uviedol do Trnavy jezuitov, čo bolo ich prvé pôsobisko v Uhorsku po obnovení rehole v roku 1814 a zveril im novozriadené arcibiskupské gymnázium. 
V roku 1856 vysvätil novú katedrálu v Ostrihome, aj keď ešte nebola celkom dokončená. Na jej dostavbu venoval vyše 880 tisíc zlatých.
Na konzistóriu 7. marca 1853 ho pápež Pius IX. vymenoval za kardinála-kňaza s titulárnym kostolom Santa Croce in Gerusalemme.
Theognis

Theognis ( – "Theognis") môže byť:
Anaktor

Anaktor alebo Anaktór ("Anaktor/iný prepis Anaktór") je v gréckej mytológii syn mykénskeho kráľa Élektryóna a jeho manželky Anaxo.
Podľa antického autora Apollodora z Atén, Anaktor bol syn mykénskeho vládcu Élektryóna, ktorý mal okrem neho ešte ďalších deväť synov, Stratobata, Gorgofona, Fylonoma, Kelainea, Amfimacha, Lysinoma, Cheirimacha, Archelaa, nemanželského syna Likymnia a dcéru Alkménu, ktorá mala s najvyšším bohom Diom syna Hérakla.
Keď do Mykén prišli s vojskom šiesti synovia Pterelaa, kráľa ostrova Tafos, ktorých starý otec Méstor bol brat Elektryóna, aby si nárokovali podiel na kráľovstve, Élektryón ich nároky zmietol zo stola. Premožení hnevom sa preto dohodli, že mu ukradnú dobytok. Synovia Élektryóna sa im však postavili na odpor a po krvavom boji z nich zostal nažive len Euéres, ktorý strážil lode. Zo synov Élektryóna prežil len najmladší Likymnios. Tafančania, ktorí unikli, predali potom dobytok élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
Vzdušné sily Poľskej republiky

Vzdušné sily Poľskej republiky (; doslova: "Vzdušné sily") sú leteckou zložkou poľských ozbrojených síl. Do júla 2004 sa oficiálne nazývali ako "Wojska Lotnicze i Obrony Powietrznej" (doslova: "Vojenské letectvo a protivzdušná obrana"). V roku 2019 pozostávali z približne 17 500 príslušníkov vojenského personálu a približne 219 lietadiel, ktoré sú rozmiestnené na 10 základniach po celom Poľsku. Poľské vzdušné sily patria v súčasnosti medzi najmodernejšie v strednej Európe. Od roku 2008 sú vybavené aj stíhačkami Lockheed Martin F-16 Fighting Falcon.
Branislav Bukovský

Mgr. Branislav Bukovský (* 13. február 1968, Trnava – † 23. marec 2014) bol slovenský kňaz, farár vo farnosti Bratislava - Kráľovnej rodiny a dramaturg. Pôsobil tiež ako cirkevný sudca a spolutvorca náboženských programov. 
Život.
Narodil sa v Trnave. Za kňaza bol ordinovaný 10. júna 1995. Pracoval ako kaplán vo farnostiach Piešťany, Bratislava - Blumentál i Bratislava - Kostol Sv. Alžbety. Ako administrátor slúžil od roku 1999 vo farnosti Veľké Ripňany. Od roku 2001 pracoval ako farár vo farnosti Bratislava - Devín., neskoršie vo farnosti Bratislava - Kráľovnej Rodiny. 
Pracoval tiež ako cirkevný sudca. Podieľal sa na výrobe náboženských programov v RTVS; bol aj členom Rady KBS pre spoločenské komunikačné prostriedky. 
Zomrel počas dovolenky vo francúzskych Alpách na srdcový infarkt vo veku 46 rokov.
Štartová listina pretekov Tour de France 2014

Štartovná listina pretekov Tour de France 2014 uvádza kompletný zoznam cyklistov zúčastnených na pretekoch. Na štart v Leeds, Anglicku nastúpilo 198 cyklistov z 22 cyklistických tímov. V prípade, že cyklista neukončil preteky je namiesto konečného umiestnenia uvedená skratka dôvodu neukončenia pretekov a číslo etapy, v ktorej sa to stalo.
Heart of Glass

Heart of Glass je skladba americkej new wave skupiny Blondie, ktorú napísala speváčka Debbie Harry s gitaristom Chrisom Steinom. Skladba sa nachádza na ich treťom štúdiovom albume Parallel Lines z roku 1978. Vydaná bola ako tretí singel v januári 1979 a v mnohých krajinách dosiahol 1. miesto v hudobných rebríčkoch, vrátane USA a Spojeného kráľovstva.
V decembri 2004 ju časopis "Rolling Stone" zaradil na 255. miesto vo svojom zozname Rolling Stone’s 500 Greatest Songs of All Time. Neskôr po upravení zoznamu v apríli 2010 sa umiestnila na 259. mieste. Časopis "Slant Magazine" ju umiestnil na 42. miesto vo svojom zozname najväčších tanečných skladieb všetkých čias. Server "Pitchfork Media" ju zaradil na 18. miesto vo svojom zozname najlepších skladieb 70. rokov.
V roku 2015 bola skladba „Heart of Glass“ zaradená na 56. miesto v oficiálnom zozname najpredávanejších singlov všetkých čias s predajom viac ako 1,3 milióna kópií.
Karen Magnussenová

Karen Diane Magnussenová (* 4. apríl 1952, Vancouver, Kanada) je bývalá kanadská krasokorčuliarka, majsterka sveta 1973 v Bratislave. Okrem toho získala jednu striebornú (v Calgary 1972) a jednu bronzovú (v Lyone 1971) medailu na majstrovstvách sveta a jednu striebornú medailu na Zimných olympijských hrách (v Sapporo 1972).
Chrysaor

Chrysaor (iné názvy: Chrysaór, Chrýsaór; ) môže byť v gréckej mytológii:
Méstor (syn Pterelaa)

Méstor alebo Méstór ("Méstor"/iný prepis "Méstór") je v gréckej mytológii syn Pterelaa, kráľa ostrova Tafos.
Méstor a jeho bratia Chromios, Tyrannos, Antiocha, Chersidamas a Euéres pochádzali z ostrova Tafos. Keďže ich starý otec Méstor bol brat mykénskeho kráľa Élektryóna, domnievali sa, že si môžu nárokovať podiel na mykénskom kráľovstve. Jedného dňa sa preto vybrali s vojskom do Mykén, aby o tom s mykénskym kráľom Élektryónom rokovali. Mykénsky kráľ ale ich nároky zmietol zo stola.
Bratov premohol hnev a dohodli sa, že mu ukradnú dobytok. Synovia Élektryóna sa im však postavili na odpor a po krvavej bitke zostal nažive len Euéres, ktorý strážil lode. Zo synov Élektyóna prežil len najmladší Likymnios. Tafančania ale dobytok nakoniec predsa len odviedli a predali ho élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
Recognise

Recognise je debutový štúdiový album britskej produkčnej dvojice Fred V &amp; Grafix. Bol vydaný dňa 31. marca 2014 vydavateľstvom Hospital Records. V britskom rebríčku UK Albums Chart obsadil 106. miesto.
Zoznam skladieb.
Prvý vydaný singel „Recognise“ bol vydaný dňa 17. marca 2014 avšak nebol veľmi úspešný. Druhý singel „Forest Fires“ v spolupráci s drum and bassovým hudobníkom Etherwoodom bol vydaný dňa 16. júna 2014. Na portáli YouTube dosiahol viac ako 250 000 zhliadnutí. Singel dosiahol 77. miesto v rebríčku UK Singles Chart, 23. miesto v UK Dance Chart a 5. miesto v UK Indie Chart.
Eurynomé

Eurynomé alebo Eurynoma ("Eurynomé") môže byť:
Pozri aj.
Eurynome
Eurynome

Eurynome môže byť:
Giovanni Coppa

Giovanni kardinál Coppa (* 9. november 1925, Alba, Piemont, Taliansko – † 16. máj 2016, Rím) bol titulárny arcibiskup a kardinál, dlhoročný diplomat Svätej stolice, apoštolský nuncius v Česko-Slovensku, Slovensku a Česku. 
Životopis.
Giovanni Coppa študoval na seminári a neskôr na Katolíckej univerzite Najsvätejšieho Srdca v Miláne, kde získal doktorát na katedre filozofie a latinskej literatúry. Kňazské svätenie prijal 2. januára 1949. Od roku 1958 začal pracovať na štátnom sekretariáte vo Vatikáne. Na druhom vatikánskom koncile pôsobil ako expert na latinčinu.
Dňa 1. decembra 1979 bol menovaný za titulárneho arcibiskupa zo Serty, biskupské svätenie mu udelil pápež Ján Pavol II. 6. januára 1980. Bol prvým apoštolským nunciom v Česko-Slovensku po obnovení diplomatických vzťahov so Svätou stolicou v roku 1990. Do úradu nuncia nastúpil 30. júna 1990. Po zániku Česko-Slovenska sa stal v roku 1993 prvým nunciom v Česku a zároveň aj na Slovensku so sídlom v Prahe. Vo funkcii nuncia na Slovensku ho 2. marca 1994 nahradil Luigi Dossena. 
Giovanni Coppa ukončil svoju diplomatickú misiu v Česku 19. mája 2001. Dňa 29. októbra 2001 bol vymenovaný za konzultora štátneho sekretariátu.
Pri konzistóriu 24. novembra 2007 ho pápež Benedikt XVI vymenoval za kardinála-diakona s titulárnym kostolom San Lino v Ríme.
Chersidamas (syn Pterelaa)

Chersidamas ("Chersidamas") je v gréckej mytológii syn Pterelaa, kráľa ostrova Tafos.
Chersidamas a jeho bratia Chromios, Tyrannos, Antiochos, Euéra a Méstor pochádzali z ostrova Tafos. Keďže ich starý otec Méstor bol brat mykénskeho kráľa Élektryóna, domnievali sa, že si môžu nárokovať podiel na mykénskom kráľovstve. Jedného dňa sa preto vybrali s vojskom do Mykén, aby o tom s mykénskym kráľom Élektryónom rokovali. Mykénsky kráľ ich nárok nepovažoval za oprávnený a dal im to rázne najavo.
Bratov premohol hnev a dohodli sa, že mu ukradnú aspoň dobytok. Synovia Élektryóna sa im však postavili na odpor a po krvavej bitke zostal nažive len Euéres, ktorý strážil lode. Zo synov Élektyóna prežil len najmladší Likymnios. Tafančania ale dobytok nakoniec predsa len odviedli a predali ho élidskemu kráľovi Polyxenovi. Dobytok neskôr kúpil Élektryónov synovec Amfitryón a vrátil mu ho.
Bocholt

Bocholt môže byť:
Áiša bint Abí Bakr

Áiša bint Abí Bakr (iné prepisy prvého slova: Á’iša(tu) , cÁ’iša(tu), ‘Á’iša(tu); slovenská verzia mena aj: Ajša; ; * 613/614 – † 16. júl 678) bola jednou z manželiek proroka Mohameda. V islamskej literatúre sa preto pred jej meno pridáva prívlastok "Matka veriacich" ().
Jej otcom bol Mohamedov spoločník Abú Bakr a matkou sahábíja Umm Rúmán. Podľa hadítu si Mohamed vzal Áišu keď mala šesť alebo sedem rokov a on 53. Manželstvo nebolo naplnené až do 1./2. apríla 623 alebo 624. Tradícia hovorí, že ju zvykol pozorovať ako sa so svojimi kamarátkami hrá s bábikami. Až do prorokovej smrti (632) bola jeho obľúbenou manželkou. Prevzala potom významnú úlohu vo verejnom živote a v politike.
Luč

Luč () bol denník menševických likvidátorov vychádzajúci v Petrohrade od 29. septembra 1912 do 18. júla 1913 (podľa juliánskeho kalendára od 16. septembra 1912 do 5. júla 1913). Celkovo bolo vydaných 237 čísel v náklade 9 až 12 tisíc kusov. V súvislosti s menševickou politickou líniou, ktorá na rozdiel od boľševikov presadzovala legálne formy politickej súťaže, boli tieto noviny vydávané legálne.
V redakcii denníka pôsobili Pavel Borisovič Akselrod, Fjodor Iľjič Dan, Julij Osipovič Martov (pod pseudonymom "Lev Martov"), Noj Nikolajevič Žordanija (pod pseudonymom "Kostrov"), Kazimierz Zalewski, Boris Abramovič Ginzburg (pod pseudonymami "D. Koľcov" a "L. Sedov"), Vladimir Osipovič Cederbaum (pseudonym "V. Levickij"), N. Čerevanin (pod pseudonymom "F. A. Lipkin") a ďalší. Nástupcom novín bol denník "Živaja žizň" (), ktorý vychádzal 24. júla až 14. augusta 1913 (celkovo 19 čísel).
"Luč" (1917).
"Luč" bol taktiež dočasný názov menševických novín "Rabočaja gazeta" () po tom, čo ich redakciu 18. novembra 1917 rozpustil boľševikmi ovládaný Petrohradský vojensko-revolučný výbor. Z tohto dôvodu boli po nasledujúce dva týždne noviny vydávané pod rôznymi názvami, o. i. ako "Luč".
Magnes (rozlišovacia stránka)

Magnes alebo Magnés ("Magnes/iný prepis Magnés") môže byť:
Juraj Weincziller

Juraj Weincziller (* 16. január 1937, Poprad, Česko-Slovensko – † 7. december 1995, Bratislava, Slovensko) bol slovenský horolezec, horský vodca, záchranca, učiteľ lyžovania a kameraman.
Životopis.
Popradský rodák bol zamestnaný ako fyzik Slovenskej akadémie vied na Lomnickom štíte a neskôr pracoval na Kontrolnom meracom stredisku Správy rádiokomunikácií. Býval v Dolnom Smokovci - Pod lesom. Od roku 1963 externe spolupracoval s Československou televíziou a od roku 1970 bol stálym zamestnancom, kameramanom a redaktorom Slovenskej televízie. Orientoval sa najmä na spravodajstvo z Vysokých Tatier a ich okolia. Zaznamenával na filmový pás záchranné akcie Horskej služby TANAPu a venoval sa najmä dokumentárnemu filmu. Bol vynikajúcim a uznávaným horolezcom. Vo Vysokých Tatrách uskutočnil viac ako 500 výstupov, z toho 45 prvovýstupov, medzi nimi mnohé v zime. Pôsobil v Alpách, na Kaukaze, v horách Južnej Ameriky, na Pamíre, v Atlase, na Aljaške, v Himalájach. Bol dobrovoľný člen Horskej služby TANAPu.
Ocenenie.
Za záchranu života mexickému horolezcovi pri výstupe na Aconcaquu mu UNESCO udelilo v roku 1983 Cenu fair play (spolu s Ivanom Fialom a Vincentom Dubeňom).
Rímska kúria

Rímska kúria alebo pápežská kúria je ústredný administratívny a súdny orgán Svätej stolice, ktorý slúži pápežovi na správu vecí katolíckej cirkvi. Nie je zvyčajnou diecéznou kúriou, túto úlohu plní v prípade rímskej diecézy Generálny vikariát Jeho Svätosti pre mesto Rím a Generálny vikár Jeho Svätosti pre Vatikánsky mestský štát.
Teisias

Teisias ("Teisias") môže byť:
Martin Krnáč

Martin Krnáč (* 30. január 1985, Bratislava) je slovenský futbalový brankár momentálne pôsobiaci v klube ŠK Slovan Bratislava.
Kariéra.
Je odchovancom FK Inter Bratislava, kde začínal svoju seniorskú kariéru. V A-tíme Interu pôsobil v rokoch 2004-2009, neskôr prestúpil do klubu FK Senica, kde sa však nepresadil.
1. februára 2010 prišiel do klubu MŠK Žilina, kde najskôr pôsobila ako 2. brankár po Martinovi Dúbravkovi. Ako náhradný brankár sa zúčastnil zápasov skupinovej fázy Ligy Majstrov UEFA. Žiline dopomohol k dvom titulom majstra Slovenska a podieľal sa aj na zisku Slovenského pohára, keď hral vo víťaznom finále proti Senici (3:2pp). Po odchode Martina Dúbravku do dánskeho Ejsbergu sa stal v sezóne 2013/2014 jednotkou MŠK Žilina.
V januári 2015 prestúpil do poľského klubu Stal Mielec, odkial bol zapožičaný do slovenského klubu ŠK Slovan Bratislava.
Spinnin' Records

Spinnin' Records je holandské nezávislé hudobné vydavateľstvo, ktoré v roku 1999 založili Eelko van Kooten a Roger de Graaf. Spinnin' Records vlastní približne 40 menších vydavateľstiev, pričom všetky sú zamerané na žánre progresívny house a electro house.
Lysias

Lysias ("Lysias") môže byť:
Chrysaor (syn Glauka)

Chrysaor (iné názvy: Chrysaór, Chrýsaór; ) je v gréckej mytológii syn korintského kráľa Glauka.
Antický autor Stefanos Byzantský uvádza, že Chrysaor bol otcom Idriea a Mylasa. Podľa neho sa mesto Stratonikeia (v maloázijskej Kárii) pôvodne volalo "Chrysaoris" a bolo pomenované po Chrysaorovi.
Toyo Tire &amp; Rubber Company

Toyo Tire &amp; Rubber Company, Limited (jap. 東洋ゴム工業株式会社 – transkripcia: "Tōyō Gomu kógjó kabušiki gaiša") je japonský výrobca pneumatík. Spoločnosť bola založená v roku 1945 a sídli v meste Osaka. Od roku 1975 má svoju európsku centrálu Toyo Tire Europe GmbH. V roku 1999 bola založená spoločnosť Nitto Tire North America.
Motoršport.
Toyo je sponzorom viacerých motoristických podujatí. Medzi nich patria:
Dávid II. (Škótsko)

Dávid II. (* 5. marec 1324 – † 22. február 1371) bol kráľ Škótska (Alby) od 7. júna 1329 až do svojej smrti. Bol najstarším a jediným žijúcim synom škótskeho kráľa Roberta I. a jeho manželky Alžbety de Burgh.
Život.
Podľa záverov mierovej dohody z Northamptonu sa 17. júla 1328 oženil s Janou Anglickou, dcérou anglického panovníka Eduarda II.
Kráľom sa stal po smrti svojho otca 7. júna 1329 vo veku piatich rokov. Jeho poručníkom sa stal Thomas Randolph, 1. gróf z Moray. Po jeho smrti sa na tejto pozícii v krátkom čase vystriedalo niekoľko iných šľachticov.
Po porážke Škótov pri Dupplin Moore 24. septembra 1332 začal Eduard II. presadzovať ako nástupcu na škótskom tróne Edwarda Balliola. V decembri bol Balliol nútený opustiť Škótsko, ale vrátil sa následujúci rok ako súčasť anglického vojska vedeného Eduardom II. Po ich víťazstvách v júli v bitke pri Halidon Hill boli Dávid II. a jeho manželka poslaní do bezpečia do Francúzska.
Roku 1341 sa Dávid vrátil do krajiny a ujal sa vlády. Roku 1346 s ohľadom na zmluvu s Francúzskom vpadol do Anglicka, ale v októbri bol porazený v bitke pri Neviles Cross, bol zajatý a odvedený do Londýna. V októbri 1357 bola podpísaná mierová dohoda, v ktorej škótska šľachta súhlasila s úhradou výkupného vo výške 100 000 mariek za prepustenie svojho kráľa.
Dávid sa vrátil do Škótska, ale keďže kráľovstvo bolo chudobné, zistil, že platba výkupného v pôvodnej výške nie je možná. Bolo zaplatených niekoľko splátok, ale Dávid nakoniec ponúkol Eduardovi III. namiesto výkupného to, že on alebo jeho potomkovia sa stanú nástupcami na škótskom tróne. Roku 1346 Škótsky parlament odmietol prijať Lionela, Eduardovho syna za následníka škótskeho kráľa, ale Dávid pokračoval v tajných jednaniach s Eduardom III.
Smrť.
Zomrel náhle na vrchole svojich síl 22. februára 1371 na hrade v Edinburgu. Bol pochovaný v Opátstve Holyrood. Nemal žiadnych potomkov, a tak sa jeho nástupcom stal Róbert II.
Litoměřická diecéza

Litoměřická diecéza (lat. "Dioecesis Litomericensis") je rímskokatolícka diecéza v severných Čechách, ktorá bola založená bulou "Primitiva illa Eccelsia" pápeža Alexandra VII.. Je súčasťou Českej cirkevnej provincie. Prvým litoměřickým biskupom bol Maximilián Rudolf Schleinitz. Súčasným sídelným biskupom je Stanislav Přibyl, ktorý prijal biskupskú vysviacku a bol intronizovaný 2. marca 2024. Mons. Jan Baxant sa po rezignácii z dôvodu veku stal emeritným biskupom. Patrónkou litoměřickej diecézy je sv. Zdislava.
Externé odkazy.
Stránky biskupstva
Dávid II.

Dávid II. môže byť:
Amfithea (manželka Adrasta)

Amfithea (, ) je v gréckej mytológii dcéra Prónaka, syna Talaa.
Amfithea bola dcéra Prónaka, na počesť ktorého sa (podľa jednej verzie) založili hry v Nemey. Amfithea sa vydala za Atrasta z Argu a stala sa matkou dcér, Argeie, Déipyly, Aigialy a synov Aigialea a Kyanippa.
Podľa inej verzie bola manželkou lakónskeho kráľa Dióna a matkou dcér, Karye, Orfé a Lyko.
Great Teacher Onizuka

Great Teacher Onizuka (skratka GTO) je japonská Šónen manga, ktorej autorom je Tooru Fujisawa. Pôvodne vychádzala v časopise Weekly Shonen Magazine od mája 1997 do apríla 2002. Na základe popularity tejto mangy vznikol aj televízny seriál vysielaný od júla do septembra 1998, hraný akčný film a anime seriál na "Fuji Television" a "Animax" vysielaný od júna 1999 do septembra 2000.
Dej.
Eikichi Onizuka je 22-ročný bývalý člen gangu a panic. Počas toho, ako v miestnom nákupnom stredisku nazerá pod dievčenské sukne, stretne jedno z nich, ktoré súhlasí s tým, že s ním pôjde na rande. Onizuka sa s ňou neúspešne pokúsi milovať, keď sa pri hodinovom hoteli objaví jej súčasný „priateľ“, učiteľ, a žiada ju, aby sa k nemu vrátila. Učiteľ je starý a neatraktívny, napriek tomu má na ňu taký vplyv, že dievča neváha a vyskočí za ním z okna 2. poschodia.
Po poznaní, aký môže mať učiteľ vplyv na žiačku, sa aj Onikuza rozhodne stať učiteľom. Svoj titul napokon získa na škole podradnej úrovne. Pri štúdiu zistí dve dôležité veci: že má svedomie a zmysel pre morálku. To znamená, že s využívaním ovplyvniteľných školáčok je koniec, ale otvára mu to cestu k ich matkám, najmä tým atraktívnejším. Onizuka rád učí, ale viac času venuje učeniu „lekcií života“, než tých z oficiálnych školských osnov. Nenávidí tradičné spôsoby učenia, najmä keď sa stali ignorantské a prehliadajú potreby študentov.
Toto poznanie ho doviedlo k rozhodnutiu stať sa vôbec najväčším učiteľom a využiť svoju schopnosť dokázať takmer všetko, ak je pod dostatočne veľkým tlakom. Súkromnou školou v Kichijoji bol najatý, aby skrotil triedu, ktorá jedného učiteľa priviedla až k záhadnej smrti, druhého k nervovému zrúteniu a tretieho k vstupu do sekty. Onizuka sa vydá na misiu sebaobjavovania tým, že žiakov postupne jedného po druhom „zlomí“, pomôže im prekonať ich problémy a naučí ich naozaj si užívať život. Používa pri tom metódy, ktoré sú nezvyčajné, často v rozpore so zákonom alebo život ohrozujúce, ale väčšinou sa mu podarí uspieť a priviesť študentov na lepšiu cestu.
Výroba.
Pri písaní GTO bol Fujisawa ovplyvnený štýlom písania Kouheia Tsukiho. Vydanie sa pôvodne plánovalo v 10 zväzkoch, ale na žiadosť vydavateľa bolo rozšírené.
Onizukiho krstné meno, Eikichi, bolo prevzaté od hudobníka "Eikichi Yazawa". Pri vývoji Onizukeho osobnosti je poznať, že Fujisawa sa snažil začleniť skutočné povahové vlastnosti z japonských gangov, často pomenovaných ako "Yankees". Onizukov vzhľad je postavený na japonských a nie na amerických gangoch. Onizuka pôsobí strašidelne a sebavedomo, ale v skutočnosti je plachý a nemá sebadôveru.
Onizukiho úlohou v škole je zlepšiť vzťahy medzi žiakmi a učiteľmi. Postava Fuyutsukeho odráža hľadisko priemerného učiteľa. Fujisawa zdôrazňuje svoje vlastné skúsenosti zo školy, kde sa učitelia väčšinou zamerali len na získavanie výborných záznamov o svojej práci, než skutočnému učeniu. Ale vďaka prístupu jedného z učiteľov objavil záľubu pre matematiku.Tieto skúsenosti zužitkoval pri vytváraní príbehov série.
Let Malaysia Airlines 17

Let Malaysia Airlines 17 bol let spoločnosti Malaysia Airlines z Amsterdamu do Kuala Lumpur zaistený lietadlom Boeing 777. 17. júla 2014 lietadlo po štyroch hodinách letu havarovalo pri dedine Hrabove v Doneckej oblasti, pričom zahynulo všetkých 298 cestujúcich (283 pasažierov a 15 členov posádky). Ukrajinská vláda obvinila proruských separatistov bojujúcich na tomto území z jeho zostrelenia, ktorí to popreli. Zástupca separatistov uviedol, že čierne skrinky budú odvezené do Moskvy.
Ukrajinská tajná služba zverejnila nahrávky, kde proruskí separatisti informujú, že zostrelili lietadlo. Zostrelenie ukrajinského „vtáčika“ radostne oslavoval na svojom účte na sociálnej sieti VKontakte aj jeden z vodcov pro-ruských Doneckých separatistov Igor Girkin. V príspevku odkazoval na to, že nepriateľa varovali, aby lietadlá nelietali vo vzdušnom priestore separatistov. Písal o zostrelení ukrajinského vojenského dopravného lietadla Antonov An-26. Tento príspevok bol neskôr v priebehu dňa odstránený. Girkin neskôr v roku 2020 v rozhovore s ukrajinským novinárom Gordonom prijal morálnu zodpovednosť za zostrelenie civilného lietadla.
Ukrajinský prezident Petro Porošenko zdôraznil, že haváriu považuje za teroristický útok. Ruský prezident Vladimir Putin uviedol, že zodpovednosť za tragédiu nesie štát, v ktorom nastala.
28. septembra 2016 medzinárodná vyšetrovacia komisia oznámila, že let bol zostrelený raketou 9K37 Buk, ktorá bola odpálená z územia ovládaného proruskými separatistami. Raketový systém bol dovezený z Ruska kam bol po zostrelení vrátený späť.
19. júna 2019 vyšetrovací tím pod vedením Holandska (ktorého obyvatelia tvorili najväčšiu časť obetí zostreleného lietadla), oficiálne oznámil trestné konanie proti Girkinovi a trom ďalším mužom (Sergej Dubinskij, Oleg Pulatov a Leonid Charčenko). Súdne pojednávanie sa malo začať 9. marca 2020 v Haagu. Vyšetrovací tím uviedol, že požiada Rusko o vydanie podozrivých, ktorí sa v súčasnosti nachádzajú na ruskom území.
17. novembra 2022 súd v Haagu odsúdil v neprítomnosti I. Girkina, S. Dubinského a L. Charčenka na doživotie. Odsúdení majú vyplatiť pozostalým najmenej 16 miliónov eur. O. Pulatov, ktorý bol ako jediný prítomný na pojednávaní bol osolobodený, pretože nebola dokázaná jeho spoluvina na zostrelení lietadla.
Vlastimil Harapes

Vlastimil Harapes (* 24. júl 1946, Chomutov – † 15. máj 2024, Praha) bol český herec, tanečník, režisér, choreograf, tanečný pedagóg, dlhoročný člen a sólista baletu Národného divadla v Prahe.
Začiatky kariéry.
Po absolvovaní pražského tanečného konzervatória v roku 1965 získal angažmán v baletnom súbore Národného divadla. Od roku 1971 sa stal sólistom. Účinkoval zhruba v 50–tich rôznych tanečných predstaveniach vtedajšej prvej scény. Tanec študoval aj v Rusku v Petrohrade v baletnej škole Malého akademického divadla. Tancoval na množstve svetových baletných scén, medzi rokmi 19771983 bol stálym hosťom v západonemeckej opere v Duisburgu a Düsseldorfe.
Neskoršia kariéra a herectvo.
V rokoch 1990 až 2003 pôsobil ako choreograf a riaditeľ baletného súboru Národného divadla, neskôr tam pôsobil ako choreograf a baletný majster.
Na svojom konte má okrem toho aj viacero úloh vo filmoch, z ktorých niektoré patria medzi najúspešnejšie a najlepšie česko-slovenské filmy všetkých čias (napr. "Markéta Lazarová" režiséra Františka Vláčila alebo "Ako vytrhnúť veľrybe stoličku" režisérky Marie Poledňákovej). Jeho hlas bol však často predabovaný inými hercami či dabérmi (Jiří Klem, František Němec, Jiří Zahajský).
Ostatné aktivity.
Bol čestným predsedom „Hnutia špeciálnych olympiád“, členom rady „Kiliánová nadácie“, čestným prezidentom občianskeho združenia „Balet Globo“. Klasický tanec vyučoval aj v Taliansku a na Tanečnom konzervatóriu v Prahe, často pôsobil ako porotca v renomovaných medzinárodných tanečných súťažiach (napr. v tanečnej súťaži Českej televízie "StarDance ... keď hviezdy tancujú" alebo českej súťaži "Hviezdy na ľade").
Airbus A220

Airbus A220, predtým známy aj ako Bombardier CSeries, je séria dopravných lietadiel, ktoré navrhla spoločnosť.Bombardier, ktorých vývoj sa začal v roku 2004.
V rámci série A220 sa vyrábajú dva modely A220-100 a A220-300, pričom prvý let sa uskutočnil 16. septembra 2013.
Na konci roka 2015 získal typ A220-100 certifikáciu a spustila sa sériova výroba. Dodanie prvého stroja spoločnosti Swiss sa uskutočnilo 15. júla 2016, pričom v tom istom období získala certifikáciu aj druhá verzia A220-300. Prvý A220-300 bol dodaný pre lotyšskú spoločnosť airBaltic dňa 14. decembra 2016.
Filmografia Zuzany Mauréry

Filmografiu Zuzany Mauréry čoby slovenskej herečky zastupuje k roku 2023 dvadsaťjeden celovečerných filmov – deväťnásť v distribúcii, ostatné vo fáze výroby alebo v postprodukcii. Na poli krátkometrážnej kinematografie boli jej príspevky zaznamenané vo ôsmich prípadoch – štyri predstavujú hrané tituly, jeden hraný dokument, dva spravodajské, kým pod zvyšným, kombinovaným, figuruje ako spoluautorka námetu. V rámci televízneho formátu bola bez ohľadu na metráž obsadená do štyridsiatichtroch snímkov vrátane jedného dokumentárneho, piatich minisérií a dvadsiatichštyroch seriálov. Na báze tzv. nových médií dostupných výhradne virtuálne, sa podieľala na jednej cestopisnej reportáži. Divadelnú kariéru umelkyne mapuje vyše šesťdesiatka inscenácií, z toho štyridsať kvázi činoherných, dvadsaťjeden spevoherných, dve tanečné i jedna opera. Tri hudobné produkcie naštudovala pre javisko opakovane. 
S televíziou Mauréry spolupracovala už v 80. rokoch minulého storočia, aj keď pôvodne precvičovaním aerobiku v pravidelnom športovom cykle ČST "Cvičme v rytme" (1984 – 1985) ako členka tanečného súboru Auriga. Svoj herecký debut absolvovala až ako poslucháčka VŠMU v komédii košického štúdia "Hádaj, kto ti zazvoní" (1988), ktorej predchádzala akurát komparzná pohybová rola v ťapákovskom kinomuzikále "Neďaleko do neba" (1987). Po prepožičaní hlasu v prospech hlavnej ženskej postavy z inscenácie "Frajer na ceste" (1989), jej dodatočné tvorivé počiny z raného obdobia zahŕňovali už len krátke, neverbálne výstupy v TV adaptáciách Miloša Pietora zvané "Reverend" (1989) a "Útrapy z rozumu" (1990).
Candle in the Wind 1997

„Candle in the Wind 1997“ je prepísaná a znovu nahraná verzia skladby Eltona Johna z roku 1973 „Candle in the Wind“. Bola vydaná dňa 13. septembra 1997 ako pocta pre Princeznú Dianu. V mnohých krajinách bola vydaná spolu so skladbou „Something About the Way You Look Tonight“. Producentom bol Sir George Martin.
Podľa Recording Industry Association of America je najpredávanejším singlom všetkých čias. Guinnessova kniha rekordov uvádza, že skladba je "najpredávanejším singlom odkedy vznikli britské a americké hudobné rebríčky v 50. rokoch, pričom sa celosvetovo predalo 33 miliónov kópií singla".
V septembri 1997 sa dostal singel „Candle in the Wind 1997“ na 1. miesto v britskom rebríčku UK Singles Chart, pričom to bol štvrtý hit Eltona Johna na 1. mieste v Spojenom kráľovstve, a stal sa najpredávanejším singlom v histórii hudobných rebríčkov v Spojenom kráľovstve. V októbri sa tiež dostal na 1. miesto (deviaty hit Eltona Johna na 1. mieste v USA) v americkom rebríčku Billboard Hot 100, kde sa udržal 14 týždňov. Takisto sa stal najpredávanejším singlom v histórii rebríčkov "Billboard", a zároveň jediným singlom, ktorý bol certifikovaný Diamantovou platňou v USA.
Singel „Candle in the Wind 1997“ dosiahol 1. miesto v nemeckom rebríčku Media Control Charts, kde sa udržal 7 týždňov, v austrálskom rebríčku ARIA Charts, kde sa udržal 6 týždňov, 1. miesto ďalej obsadil v Japonsku, Kanade, Francúzsku a v hudobných rebríčkoch po celom svete.
Táto verzia získala cenu Grammy v kategórii Best Male Pop Vocal Performance počas 40. ročníka udeľovania cien Grammy v roku 1998.
Zoznam biskupov Biskupstva Nitra

Toto je chronologický zoznam biskupov nitrianskeho biskupstva.
Česká cirkevná provincia

Česká cirkevná provincia je označenie cirkevnej provincie rímskokatolíckej cirkvi v Čechách v Česku, ktorej metropolitnou arcidiecézou je Arcibiskupstvo pražské. 
Ako sufragánne diecézy sú do nej začlenené českobudějovická diecéza, litoměřická diecéza, plzenská diecéza a královohradecká diecéza. Na čele stojí "prímas český", ktorým je arcibiskup pražský - od roku 2022 je to Jan Graubner, pred ním to bol emeritný pražský arcibiskup Dominik Duka.
Dejiny.
Pražská diecéza bola povýšená na arcidiecézu 30. apríla 1344 pápežom Klementom VI., čo je faktickým dátumom vzniku českej cirkevnej provincie.
Moravská cirkevná provincia

Moravská cirkevná provincia je označenie cirkevnej provincie na Morave a v českom Sliezsku v Česku, ktorej metropolitnou arcidiecézou je olomoucká arcidiecéza
Ako sufragenné diecézy sú do nej začlenené brnianska diecéza a ostravsko-opavská diecéza. Na čele stojí metropolita moravský, ktorým je od roku 2024 Josef Nuzík.
Externé odkazy.
Stránky arcibiskupstva
Olomoucká arcidiecéza

Olomoucká arcidiecéza () je metropolitnou arcidiecézou Moravskej provincie rímskokatolíckej cirkvi v Česku so sídlom v Olomouci. Diecézu od 19. apríla 2024 vedie Josef Nuzík, dovtedajší pomocný biskup arcidiecézy. Katedrálnym kostolom je Katedrála svätého Václava v Olomouci.
Dejiny.
Olomoucké biskupstvo vzniklo roku 1063 a bolo povýšené na arcibiskupstvo roku 1777. Prvým biskupom bol Ján I. a prvým arcibiskupom Antonín Theodor Colloredo-Waldsee.